CELEX: C2006/331/69
Language: hu
Date: 2006-12-30 00:00:00
Title: T-138/03. sz. ügy: Az Elsőfokú Bíróság 2006. december 13-i ítélete – É.R. és társai kontra Tanács és Bizottság (Közös agrárpolitika – Állat-egészségügy – Szarvasmarhák szivacsos agyvelőbántalma [ kergemarhakór ] – A Creutzfeldt-Jakob kór új változata – Kártérítési kereset – Szerződésen kívüli felelősség – A Közösség felelőssége szervei jogellenes magatartása hiányában – Kár – Okozati összefüggés – Alaki hibák – Párhuzamos nemzeti eljárások – Elévülés – Elfogadhatatlanság)

30.12.2006   
            
            
               HU
            
            
               Az Európai Unió Hivatalos Lapja
            
            
               C 331/31
            
         Az Elsőfokú Bíróság 2006. december 13-i ítélete – É.R. és társai kontra Tanács és Bizottság
   (T-138/03. sz. ügy) (1)
   
   (Közös agrárpolitika - Állat-egészségügy - Szarvasmarhák szivacsos agyvelőbántalma [„kergemarhakór”] - A Creutzfeldt-Jakob kór új változata - Kártérítési kereset - Szerződésen kívüli felelősség - A Közösség felelőssége szervei jogellenes magatartása hiányában - Kár - Okozati összefüggés - Alaki hibák - Párhuzamos nemzeti eljárások - Elévülés - Elfogadhatatlanság)
   (2006/C 331/69)
   Az eljárás nyelve: francia
   Felek
   
      Felperesek: É.R., O.O., J.R., A.R., B.P.R. (Vaulx-en-Velin, Franciaország); T.D., J.D., D.D., V.D. (Palaiseau, Franciaország); D.E., É.E. (Ozoir-la-Ferrière, Franciaország); C.R. (Vichy, Franciaország); H.R., M.S.R., I.R., B.R., M.R. (Pau, Franciaország); és C.S. (Párizs, Franciaország) (képviselő: F. Honnorat ügyvéd)
   
      Alperesek: az Európai Unió Tanácsa (képviselők kezdetben: M. Balta és F. Ruggeri Laderchi, később: M. Balta és F. Florindo Gijón, meghatalmazottak) és az Európai Közösségek Bizottsága (képviselők kezdetben: D. Booss és G. Berscheid, később: G. Berscheid és T. van Rijn, meghatalmazottak)
   Az ügy tárgya
   Az EK 235. cikk és az EK 288. cikk második bekezdése alapján a felpereseket amiatt ért állítólagos károk megtérítésére irányuló kérelmek, hogy megfertőződtek, majd elhaláloztak a családtagjaik, akik a Creutzfeldt-Jakob kór új változatában szenvedtek, amely összefüggésben van a szarvasmarhák szivacsos agyvelőbántalmának európai megjelenésével és elterjedésével, amiért a Tanács és a Bizottság felelős
   Az ítélet rendelkező része
   
               1)
            
            
               Az Elsőfokú Bíróság a keresetet É.R., O.O., J.R., A.R. és B.P.R. tekintetében mint elfogadhatatlant elutasítja.
            
         
               2)
            
            
               Az Elsőfokú Bíróság a keresetet – ezt meghaladó részében – mint megalapozatlant elutasítja.
            
         
               3)
            
            
               A felperesek viselik a költségek háromnegyed részét. A Tanács és a Bizottság viselik a költségek egynegyed részét.
            
         
      (1)  HL C 158., 2003.7.5. Ezen ügy korábbi megnevezése U és társai kontra Tanács és Bizottság.